Page:Latin for beginners (1911).djvu/247

Rh pugnātum est. Nē vulnerātī quidem pedem rettulērunt. Tandem, dē tertiā vigiliā, Pūblius, quem Caesar illī operī praefēcerat, nūntiāvit partem mūrī ictibus arietis labefactam concidisse. Quā rē auditā Caesar signum dat; mīlitēs inruunt et magnā cum caede hostium oppidum capiunt.

Postridiē eius diēī, hōc oppidō expugnatō, captīvōrum quī nōbilissimī sunt ad imperātōrem ante praetōrium addūcuntur. Ipse, lōricā aurātā et palūdāmentō purpureō īnsignis, captivōs per interpretem in hunc modum interrogat: Vōs quī estis?
 * . Rogat imperātor quī sītis.
 * . Fīliī rēgis sumus.
 * . Dicunt sē fīliōs esse rēgis.
 * . Cur mihi tantās iniūriās intulistis ?
 * . Rogat cūr sibi tantās iniūriās intuleritis.
 * . Iniūriās eī nōn intulimus sed prō patriā bellum gessimus. Semper voluimus Rōmānīs esse amīcī, sed Rōmānī sine causā nōs domō patriāque expellere cōnātī sunt.
 * . Negant sē iniūriās tibi intulisse, sed prō patriā bellum gessisse. Semper sē voluisse amīcōs Rōmānīs esse, sed Rōmānōs sine causā sē domō patriāque expellere cōnātōs esse.